עמית פרקש

עמית פרקש-יונס (נולדה ב-26 במאי 1989) היא שחקנית, זמרת ומנחת טלוויזיה ישראלית. נולדה בטורונטו שבקנדה. בגיל שנתיים עלתה ביחד עם משפחתה ששבה מקנדה בחזרה לישראל, והם התגוררו ברמת השרון ובקיסריה. התחנכה בבית הספר המשותף במעגן מיכאל. התפרסמה לראשונה בשנת 2006, כאשר הקליטה את השיר "מיליון כוכבים" לזכרו של אחיה, סרן תם פרקש, שנפל חלל בהתרסקות מסוק במהלך מלחמת לבנון השנייה של מדינת ישראל. את השיר כתב והלחין חברו הטוב של תום, יפתח קרזנר, ופרקש ביצעה אותו לראשונה בעת הלווייתו של אחיה. השיר הושמע בתחנות הרדיו בישראל, ונחשב לאחד השירים המזוהים ביותר עם תקופה זו. את שירותה בצה"ל עשתה בלהקת חיל האוויר. במקביל לשירותה הצבאי, לוהקה פרקש לאחד התפקידים במחזמר "היי סקול מיוזיקל", שהתבסס על הסרט האמריקאי המצליח "היי סקול מיוזיקל". המחזמר, שעלה בקיץ 2008, זכה להצלחה מסחרית. ב-2009 הופיעה בתפקיד משני בסדרה "אלכס בעד ונגד" בערוץ הילדים; וכן בסדרת הדרמה העל-טבעית שעלתה ב-HOT VOD "חצויה" בתפקיד המרכזי בתור אלה רוזן/דינמור, נערה מופנמת המגלה כי היא חצי-ערפד וחצי-אדם. בחנוכה באותה השנה, השתתפה בפסטיגל, בתפקיד הזמיר הקיסרי. ב-2010 הוציאה את הסינגל "משהו חדש". ב-2011 השתתפה ב-"i פסטיגל game on" בתפקיד מידנייט וזכתה במקום השלישי. ב-2012 השתתפה כנמתחת בתוכנית "סתאאאם!" בערוץ הילדים. אם כי במהלך העונה השנייה, שימשה בתפקיד המותחת של אליאנה תדהר ושל ירדן הראל. בהמשך השנה, התמודדה בעונתה השביעית של תוכנית המציאות "רוקדים עם כוכבים" בערוץ 2 של רשת, בה העפילה לגמר הגדול וסיימה במקום השלישי. ב-2013 השתתפה בשעשועון "כלוב הזהב" בערוץ 2 של רשת, יחד עם חבר המשפחה תומר שוף. ב-2014 החלה לשחק בתפקיד מרכזי בסדרת הילדים והוער הקומית "מועדון החנונים", הנחתה את תוכנית המגזין "איטי ועצבני" בערוץ זום לצידו של אסף פורמן, וכן החלה להופיע במופע משלה. בקיץ 2014 החלה להנחות בתוכניות "להתעורר בכיף" ו"אולפן הילדים" בערוץ 20 (עכשיו 14), והשתתפה במחזמר "ספר הג'ונגל" בספארי ברמת גן. בשנת 2014 החליטה פרקש להאט את קצב ההופעות שלה בטלוויזיה ובתיאטרון, לטובת לימודי משחק מקצועיים בסטודיו למשחק של יורם לוינשטיין. ב-8 בפברואר 2015 יצא הסינגל הראשון מתוך אלבום הבכורה שלה, "לידך", שכתב והלחין שי גבסו. את הקליפ לשיר ביים רומן בוצ'אצקי. ב-3 במאי 2015 יצא הסינגל השני מתוך אלבום הבכורה שלה, "לכי אצל הים". ב-10 במאי 2016, ערב יום הזיכרון לחללי מערכות ישראל, הוציאה את השיר "יום הולדת" במסגרת הפרויקט "שיר וזיכרון" לרגל יום הזיכרון בשיתוף עם ynet, לינקטון, רשת גימל ויד לבנים. באותו היום הקריאה מכתב שכתבה בקונסוליה הישראלית באטלנטה. ב-2017 הופיעה בתפקידים ראשיים בסרטי הקולנוע "מסע הטבעת", "כמעט מפורסמת" ו"מועדון החנונים: הסרט". באותה השנה הופיעה בתפקיד אודרי במחזמר "חנות קטנה ומטריפה" מטעם הפקת הסיום של שחקני שנה ג' בסטודיו למשחק של יורם לוינשטיין. ב-2018 גילמה בתיאטרון הבימה את מיקה במחזמר "מיקה שלי", המבוסס על שיריו של יאיר רוזנבלום, וכמו כן, גילמה את דמותה של מריה פון טראפ בחלק מההצגות של המחזמר "צלילי המוסיקה", בתיאטרון הספרייה. החל מ-2019 ועד 2021 שיחקה במחזמר "אביב מתעורר" בתיאטרון הבימה. החל מ-2022 משחקת בהצגה "וכי מהו טיול", המוצגת בתיאטרון הבימה. באותה שנה החלה לשחק גם בהצגה "קזבלן" בתפקיד רחל פלדמן בהפקת תיאטרון הבימה ותיאטרון השעה הישראלי. בינואר 2024, במהלך מלחמת חרבות ברזל ומתוך רצון לחזק את המשפחות השכולות, הוציאה יחד עם המוזיקאי טל רמון את השיר "אח יקר". ב-16 במרץ 2019 התארסה לבן-זוגה, יאיר יונס. ב-19 בספטמבר באותה שנה הם נישאו. ב-8 בינואר 2021 נולדה בתם הבכורה. ב-3 ביולי 2023 נולד בנם. מדיה וקבצים בנושא עמית פרקש בוויקישיתוף עמית פרקש, ברשת החברתית אקס (טוויטר) עמית פרקש, ברשת החברתית אינסטגרם עמית פרקש, במיזם "אישים" לתיעוד היצירה הישראלית עמית פרקש, במסד הנתונים הקולנועיים IMDb (באנגלית) עמית פרקש, באתר "אידיבי", מאגר הידע העברי לקולנוע ישראלי ועולמי הדס בשן, שש על האש, באתר ynet, 21 במאי 2008 יוני פרת, ‏עמית פרקש קוטלת הערפדים, באתר ‏מאקו‏, 1 בפברואר 2009 נמרוד דביר, חושפים שיניים, באתר ynet, 3 ביוני 2009 שי פרץ, זה מסובך, באתר ynet, 5 במאי 2010 ynet, עמית פרקש מתחילה מחדש, באתר ynet, 1 באוגוסט 2010 גיא גולד, עמית פרקש רווקה ומאושרת, באתר Xnet‏, 29 בנובמבר 2011 איילת רוזן, ‏"אני מבקשת מאלוהים לעבור אודישנים", באתר ‏מאקו‏, 30 בינואר 2014 יוני פרוים, עמית פרקש: "אחי היה מתגאה בי", באתר ynet, 18 במרץ 2015 דרור גלוברמן, אנשים, ‏"אני בוכה כל הזמן, כמעט מהכל", באתר ‏מאקו‏, 26 במרץ 2015 דניאל שירין, עכבר העיר אונליין, מקיסריה לשכונת התקווה: עמית פרקש יוצאת למסע התבגרות, באתר הארץ, 1 באפריל 2016 חן אביב ומשה אבוטבול, הקיץ של פרקש: "אני אבחר מה שנכון לי, בלי הצהרות", באתר פרוגי, 23 ביוני 2017 אבנר שביט‏, "כל כך לא אכפת לי מאיך שאני נראית, שאתה לא מבין": עמית פרקש בריאיון אישי לרגל "מועדון החנונים - הסרט", באתר וואלה, 2 באוגוסט 2017 קיץ ברבנר, ‏עמית פרקש: "אני לא ה’איט גירל' של הילדים, חשתי שם ריקנות", באתר מעריב אונליין, 11 באוקטובר 2017 יואב בירנברג, ילדה גדולה, באתר "ידיעות אחרונות", 22 באוגוסט 2018 רז שכניק, "נשיקה ראשונה? גיל 14. כמה שנים אחרי הוא הגיע אלינו כשליח פיצה. נתנו טיפ טוב", באתר "ידיעות אחרונות", 26 בספטמבר 2018 טלי ליברמן, מהטרגדיה - לבמה: עמית פרקש מספרת על השכול ועל ההצלחה כשחקנית, באתר חדשות 13, 7 בפברואר 2020 דליה בן ארי, עמית פרקש: "אמא שלי קלטה שאני הולכת לכיוון של אנורקסיה", באתר את, 24 במאי 2023 עמית פרקש, ברשת החברתית אינסטגרם השיר "מיליון כוכבים" באתר לזכרו של תם פרקש עמית פרקש - לידך - Amit Farkash - Leyadcha, נבדק ב-2022-08-19 עמית פרקש - לכי אצל הים, נבדק ב-2022-08-19 תמונה שפורסמה בעמוד האינסטגרם של עמית פרקש יום הולדת, בביצוע עמית פרקש, סרטון באתר יוטיוב עמית פרקש במכתב קורע לב לאחיה שנפל, באתר וואלה, 10 במאי 2016 מיקה שלי, באתר archive.habima.co.il אביב מתעורר, באתר archive.habima.co.il וכי מהו טיול, באתר archive.habima.co.il עומר טסל, טל רמון ועמית פרקש: "משפחת השכול גדלה, הם מתמודדים עם מה שעברנו", באתר ynet, 2 בינואר 2024